
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 291 

1 Απριλίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χορήγηση άδειας εγκατάστασης μηχ/κού εξοπλι¬ 
σμού, για την τυποποίηση τροφίμων, την κατα¬ 
σκευή ψυκτικών θαλάμων και την παραγωγή άρ¬ 
του, στην εταιρεία «ΑΦΟΙ ΒΕΡΟΠΟΥΛΟΙ ΑΕΒΕ», 
στην περιοχή Μικρό Κατερίνι του Δήμου Μάνδρας 
Αττικής, κατά παρέκλιση των διατάξεων των άρ¬ 


θρων 1 & 2 του Π. Δ. 84/84. 1 

Μεταφορά οργανικής θέσης του Κλάδου ΔΕ2 Δακτυ- 

λογράφωντου ΥΠ.ΠΟ. 2 

Τροποποίηση του Οργανισμού Εσωτερικής Υπηρε¬ 
σίας του ΚΑΠΗ Δήμου Καματερού. 3 

Σύσταση Νομικού Προσώπου Δημοσίου Δικαίου με 
την επωνυμία «Αθλητικός Οργανισμός Νεολαίας 
και Άθλησης Δήμου Αγίου Δημητρίου». 4 


Σύσταση στο Δήμο Παληοκάστρου Ν. Τρικάλων ίδιου 
Νομικού Προσώπου με την επωνυμία «ΚΕΝΤΡΟ Α¬ 
ΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ ΔΗΜΟΥ 
ΠΑΛΗΟΚΑΣΤΡΟΥ ΔΗΜΟΤΙΚΟΥ ΔΙΑΜΕΡΙΣΜΑΤΟΣ 


ΠΑΛΑΙΟΠΥΡΓΟΥ». 5 

Συγχώνευση Νομικών Προσώπων του Δήμου Καλα¬ 
μπάκας Ν. Τρικάλων. 6 

Σύσταση Νομικού Προσώπου στο Δήμο Πορταριάς Ν. 
Μαγνησίας με την επωνυμία «Τουρισμού» Δήμου 

Πορταριάς. 7 

Σύσταση Νομικού Προσώπου στο Δήμο Πορταριάς Ν. 
Μαγνησίας με την επωνυμία «Αγροτικής Ανάπτυ¬ 
ξης - Κατάρτισης Επιμόρφωσης Αγροτών» Δήμου 

Πορταριάς. 8 

Σύσταση στο Δήμο Λέρου Δημοτικής Επιχείρησης Πο¬ 
λιτιστικής Ανάπτυξης Δήμου Λερού. 9 

Σύσταση στο Δήμο Δαφνουσίων Ν. Φθιώτιδας Νομι¬ 
κού Προσώπου με την επωνυμία «Λαογραφικό 

Μουσείο Δήμου Δαφνουσίων». 10 

Αύξηση του κεφαλαίου της επιχείρησης «Νομαρχιακό 
Κέντρο Καταπολέμησης Κουνουπιών Σερρών». 11 


ΑΠΟΦΑΣΕΙ Σ 

Αριθ. Φ 22/οικ. 8200/388 (1) 

Χορήγηση άδειας εγκατάστασης μηχ/κού εξοπλισμού, 
για την τυποποίηση τροφίμων, την κατασκευή ψυκτι¬ 
κών θαλάμων και την παραγωγή άρτου, στην εταιρεία 
«ΑΦΟΙ ΒΕΡΟΠΟΥΛΟΙ ΑΕΒΕ», στην περιοχή Μικρό Κα¬ 
τερίνι του Δήμου Μάνδρας Αττικής, κατά παρέκλιση 
των διατάξεων των άρθρων 1 & 2 του Π. Δ. 84/84. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΑΝΑΠΤΥΞΗΣ, 
ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

α. Τις διατάξεις του άρθρου 4 του Ν. 1360/1983 «Προώ¬ 
θηση των επενδύσεων, οργάνωση των Υπηρεσιών κρατι¬ 
κών Προμηθειών και άλλες διατάξεις» (ΦΕΚ Α/65/83), ό¬ 
πως τροποποιήθηκαν με το άρθρο 1 παρ. 21 του Ν. 
2412/1996 «Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά Όργανα και άλλες δια¬ 
τάξεις» (ΦΕΚ 123 Α'). 

β. Τις διατάξεις του άρθρου 10 και ειδικότερα της πα¬ 
ραγράφου η' του Π.Δ. 437/85 «Καθορισμός και ανακτανο- 
μή των αρμοδιοτήτων των Υπουργείων» (ΦΕΚ 157/Α). 

γ. Τις διατάξεις του Π.Δ. 27/1996 «Συγχώνευση των Υ¬ 
πουργείων Τουρισμού, Βιομηχανίας, Ενέργειας & Τεχνο¬ 
λογίας και Εμπορίου στο Υπουργείο Ανάπτυξης» (ΦΕΚ 
19Α'). 

δ. Τις διατάξεις του Π Δ. 84/84, «Ίδρυση, επέκταση, εκ¬ 
συγχρονισμός, συγχώνευση & μετεγκατάσταση βιομηχα¬ 
νιών, βιοτεχνιών και αποθηκών μέσα στα όρια του ηπει¬ 
ρωτικού τμήματος του Νομού Αττικής και των νησιών Σαλ- 
μίνας και Αίγινας» (ΦΕΚ 33/Α784). 

ε. Την από 6.11.97 αίτηση, της ΑΕΒΕ «Αφοί Βερόπου- 
λοι», για την χορήγηση άδειας εγκατάστασης μηχ/κού ε¬ 
ξοπλισμού, για την τυποποίηση τροφίμων, την κατασκευή 
ψυκτικών θαλάμων και την παραγωγή άρτου, στις εγκα¬ 
ταστάσεις της, στην περιοχή Μικρό Κατερίνι του Δήμου 
Μάνδρας Αττικής, 
στ. το γεγονός ότι: 

1. Αξιοποιείται συνολική επένδυση της τάξεως των 3,5 
δις δρχ., συμπεριλαμβανομένου του οικοπέδου και των υ¬ 
φισταμένων κτιρίων, και εγκαθίσταται μηχ/κός εξοπλι¬ 
σμός ισχύος 690 ΗΡ περίπου και αξίας 500 εκ. δρχ. περί¬ 
που. 

2. Από την επένδυση, αναμένεται μείωση του κόστους 
τυποποίησης και διακίνησης των προϊόντων, με αποτέλε¬ 
σμα την μείωση της τελικής τους τιμής, αύξησης της α¬ 
πασχόλησης κατά 130 άτομα, μείωση της εκροής συναλ¬ 
λάγματος για την δημιουργία αποθεμάτων των σχετικών 
προϊόντων, καθώς και αύξηση των Δημοσίων εσόδων, α¬ 
πό την αύξηση του κύκλου εργασιών, και αύξηση της προ- 
στιθεμένης αξίας. 

3. Πρόκειται για εγκατάσταση μηχ/κού εξοπλισμού σε 
υφιστάμενες εγκαταστάσεις και όχι δημιουργία νέας μο¬ 
νάδας, διατηρούμενης της φύσης της δραστηριότητας, 
ως κεντρικής αποθήκης, με ελαχιστοποίηση της επιβά¬ 
ρυνσης του περιβάλλοντος, τόσο λόγω του μεγέθους του 
μηχ/κού εξοπλισμού, όσο και λόγω της φύσεως των πα¬ 
ραγωγικών διαδικασιών (χαμηλή όχληση). 

4. Οι εγκαταστάσεις βρίσκοτναι σε περιοχή στην οποία 
επικρατεί το βιομηχανικό στοιχείο, η εγκατάσταση 
μηχ/κού εξοπλισμού δεν πρόκειται να αλλοιώσει την φυ¬ 
σιογνωμία της περιοχής, δεδομένου ότι και το οικόπεδο 
της εγκατάστασης είναι πολύ μεγάλο (50 στρέμματα), με 
αποτέλεσμα να υφίσταται μεγάλος ελεύθερος χώρος, ο 
οποίος με κατάλληλη διαμόρφωση μπορεί να αναβαθμί¬ 
σει την φυσιογνωμία της περιοχής. 

ζ. Την από Εισήγηση της Γενικής Γραμματείας Βιομη¬ 
χανίας, του Υπουργείου Ανάπτυξης. 

η) Την αρ. 399/1999 κοινή απόφαση του Πρωθυπουρ¬ 
γού και του Υπουργού Ανάπτυξης, για την ανάθεση αρ¬ 
μοδιοτήτων, αποφασίζουμε: 

Την χορήγηση άδειας εγκατάστασης, μηχ/κού εξοπλι¬ 
σμού ισχύος 690 ΗΡ περίπου για την τυποποίηση τροφί¬ 
μων, την κατασκευή ψυκτικών θαλάμων και την παραγω¬ 
γή άρτου, στην ΑΕΒΕ «ΑΦΟΙ ΒΕΡΟΠΟΥΛΟΙ», στις εγκα¬ 
ταστάσεις της εταιρείας, στην περιοχή Μικρό Κατερίνι 
του Δήμου Μάνδρας Αττικής, κατά παρέκλιση των διατά¬ 
ξεων των άρθρων 1 & 2 του Π.Δ. 84/1984, με τους εξής ό¬ 
ρους και περιορισμούς: 

1. Η Εταιρεία είναι υποχρεωμένη, με την υποβολή της 
αίτησης εφοδιασμού της με άδεια εγκατάστασης, να προ¬ 
σκομίσει απόφαση έγκρισης περιβαλλοντικών όρων λει¬ 
τουργίας, οι οποίοι θα πρέπει να περιλαμβάνουν και δια¬ 
μόρφωση του περιβάλλοντος χώρου, προς τους οποίους 
θα πρέπει να συμμορφωθεί, όπως και με τους όρους και 
περιορισμούς που θα επιβληθούν με τις σχετικές αποφά¬ 
σεις της αρμόδιας Νομαρχιακής Υπηρεσίας, καθώς και με 
τους όρους για την ασφάλεια των εργαζομένων και των 
περίοικων, σύμφωνα με τις ισχύουσες διατάξεις. 

2. Η Εταιρεία να καταθέσει εγγυητική επιστολή ανα¬ 
γνωρισμένης Τράπεζας Α' Τάξης ισόποση των είκοσι εκα¬ 
τομμυρίων (20.000.000) δρχ. με την οποία θα εγγυάται 
την εμπρόθεσμη, εντός διετίας από του εφοδιασμού της 
με τις σχετικές άδειες, πραγματοποίηση της ως άνω ε¬ 
πένδυσης, κατά ποσοστό τουλάχιστον 80%. Οι λεπτομέ¬ 
ρειες κατάθεσης και επιστροφής της εγγυητικής επιστο¬ 
λής, θα καθορισθούν με απόφαση της Υφυπουργού Ανά¬ 
πτυξης. 

Η ισχύς της Απόφασης αυτής αρχίζει από την δημοσί¬ 
ευση της στην Εφημερίδα της Κυβερνήσεως. 


Η απόφαση αυτή, να δημοσιευθεί στην Εφημερίδα της 
Κυβερνήσεως. 

Αθήνα, 9 Μαρτίου 1999 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΑΝΑΠΤΥΞΗΣ 

ΓΙΑΝΝΟΣ ΠΑΠΑΝΤΩΝΙΟΥ ΑΝΝΑ ΔΙΑΜΑΝΤΟΠΟΥΛΟΥ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΑΛΙΩΤΗΣ 

- 4 - 

Αριθ. ΥΠΠΟ/ΔΙΟΙΚ/Α1/13095 (2) 

Μεταφορά οργανικής θέσης του Κλάδου ΔΕ2 Δακτυλο- 
γράφωντου ΥΠ.ΠΟ. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις των άρθρων 65 και 84 του Π. Δ/τος 
941/77 «Περί οργανισμού του Υπουργείου Πολιτισμού» 
και του άρθρου 21 παρ. 4 του Ν. 2085/92 (ΦΕΚ 
170/Α/20.10.1992). 

2. Τις αριθμ. 57309/11833/8.9.1982 (ΦΕΚ 553/Β/ 

15.9.1981) 59938/12405/18.9.1982 (ΦΕΚ 578/Β/ 

22.9.1981) και 63253/13157/2.10.1981 (ΦΕΚ 622/Β/ 

7.10.1981) Υπουργικές αποφάσεις με τις οποίες συστά- 
θηκαν αυτοδίκαια οργανικές θέσεις, σύμφωνα με το άρ¬ 
θρο 4 του Ν. 1189/81 «περί τακτοποιήσεως υπαλλήλων 
του Υπουργείου Πολιτισμού». 

3. Την αριθμ. 19632/26.3.1982 (ΦΕΚ 155/Β/8.4.1982) α¬ 
πόφαση του Υπουργείου Πολιτισμού, με την οποία συ¬ 
μπληρώθηκαν οι ανωτέρω αποφάσεις σύστασης οργανι¬ 
κών θέσεων στο ΥΠ.Π.Ο. 

4. Τις αριθμ. 11828/11.3.1986 (ΦΕΚ 294/Β/24.4.1986) 
και 14680/31.3.1986 (ΦΕΚ 288/Β/24.4.1986) αποφάσεις 
με τις οποίες κατανεμήθηκαν οργανικές θέσεις των κλά¬ 
δων ΔΕΙ Διοικητικού και ΔΕ2 Δακτυλογράφων του 
ΥΠ.ΠΟ. στις Περιφερειακές Υπηρεσίες του. 

5. Τις υπάρχουσες υπηρεσιακές ανάγκες. 

6. Το γεγονός ότι από τις ρυθμίσεις της απόφασης αυ¬ 
τής δεν προκαλείται δαπάνη εις βάρος του Κρατικού 
Προϋπολογισμού (άρθρο 27 του Ν. 2081/92 ΦΕΚ 
154/Α/10.9.1992), αποφασίζουμε: 

α. Μεταφέρουμε μία (1) οργανική θέση του Κλάδου ΔΕ2 
Δακτυλογράφων του Υπουργείου Πολιτισμού απάτην 5η 
Εφορεία Βυζαντινών Αρχαιοτήτων (Σπάρτη) στο Βυζανπ- 
νό και Χριστιανικό Μουσείο. 

β. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Μαρτίου 1999 

Η ΥΠΟΥΡΓΟΣ 

ΕΛΙΣΑΒΕΤ ΠΑΠΑΖΩΗ 
-♦- 

Αριθ. 8852 (3) 

Τροποποίηση του Οργανισμοί) Εσωτερικής Υπηρεσίας 
του ΚΑΠΗ Δήμου Καματερού. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 12 του Ν. 1188/81, όπως 
τροποποιήθηκαν με τις όμοιες του άρθρου 8 παρ. 5 του Ν. 
2307/95. 

2. Τις διατάξεις του άρθρου 8 το υ Ν. 2503/97. 

3. Την 311/96 απόφαση του Δημοτικού Συμβουλίου Δή¬ 
μου Καματερού, με την οποία εκφράζει τηνσύμφωνη γνώ¬ 
μη του για την 30/96 απόφαση του Διοικητικού Συμβουλί¬ 
ου του ΚΑΠΗ Δήμου Καματερού. 

4. Την σύμφωνη γνωμοδότηση του Υπηρεσιακού Συμ¬ 
βουλίου που διατυπώθηκε στο 65/97 πρακτικό του, απο¬ 
φασίζουμε: 

Εγκρίνουμε την 30/96 απόφαση του Διοικητικού Συμ¬ 
βουλίου ΚΑΠΗ Δήμου Καματερού που αφορά τροποποί¬ 
ηση του Οργανισμού Εσωτερικής Υπηρεσίας του ως ε¬ 
ξής- 

ΔΙΑΡΘΩΣΗ ΥΠΗΡΕΣΙΩΝ 
Άρθρο 1 ο 

Τις Υπηρεσίες του ΚΑΠΗ συγκροτούν 

1. Η Διοικητική Υπηρεσία. 

2. Η Υγειονομική Υπηρεσία. 

Άρθρο 2ο 

Η Διοικητική και Υγειονομική Υπηρεσία συγκροτούνται 
από τα εξής επιμέρους γραφεία. 

1. Διοικητική Υπηρεσία. 

- Γραφείο Διοίκησης και Κοινωνικής Πρόνοιας. 

2. Η Υγειονομική Υπηρεσία. 

- Γραφείο Φυσιοθεραπείας. 

- Γραφείο Επισκεπτών Υγείας και Νοσηλευτριών. 

- Γ ραφείο Εργοθεραπείας. 

- Γ ραφείο Οικογενειακών βοηθών. 

Διευκρινίζεται ότι τα γραφεία που συμπεριλαμβάνονται 

στη διάβρωση των Υπηρεσιών, δεν αποτελούν αυτοτελή 
γραφεία, αλλά λειτουργικά γραφεία των Υπηρεσιών του 
ΚΑΠΗ. 

ΚΑΤΗΓΟΡΙΕΣ ΚΑΙ ΚΛΑΔΟΙ ΠΡΟΣΩΠΙΚΟΥ 
Άρθρο 3ο 

Η Οργανική σύνθεση, η διαβάθμιση κατά κατηγορίες, 
κλάδους και βαθμούς έχει ως εξής: 

Α. ΔΙΟΙΚΗΤΙΚΟ ΠΡΟΣΩΠΙΚΟ 

1. Κλάδος ΤΕ2 Κοιν/κών Λειτουργών μία (1) θέση με δια- 
βάθμιση Δ-Α. 

Β. ΥΓΕΙΟΝΟΜΙΚΟ ΠΡΟΣΩΠΙΚΟ 

1. Κλάδος ΤΕ6 Επισκεπτριών αδελφών δύο (2) θέσεις με 
διαβάθμιση Δ-Α. 

2. Κλάδος ΤΕ10 Φυσιοθεραπευτών μία (1) θέση με δια- 
βάθμιση Δ-Α. 

3. Κλάδος ΤΕ15 Οικογενειακών βοηθών μία (1) θέση με 
διαβάθμιση Δ-Α. 

4. Κλάδος ΤΕ18 Εργοθεραπευτών μία (1) θέση με δια- 
βάθμιση Δ-Α. 

ΠΡΟΣΩΠΟΠΑΓΕΙΣ ΠΡΟΣΩΡΙΝΕΣ ΘΕΣΕΙΣ ΚΑΤΕΧΟΜΕ- 
ΝΕΣ ΑΠΟ ΜΟΝΙΜΟ ΠΡΟΣΩΠΙΚΟ 

1. Κλάδος ΤΕ2 Κοιν/κών Λειτουργών μία (1) θέση με δια- 
βάθμιση Δ-Α. 

2. Κλάδος ΤΕ10 Φυσιοθεραπευτών μία (1) θέση με δια- 
βάθμιση Δ-Α. 

3. Κλάδος ΥΕ15 Οικογενειακών βοηθών μία (1) θέση με 
διαβάθμιση Ε-Β. 

Οι θέσεις αυτές κενούμενες με οποιονδήποτε τρόπο κα- 
ταργούνται. 

Ως προς τις αρμοδιότητες και τα καθήκοντα του προ¬ 
σωπικού ισχύει ο Οργανισμός Εσωτερικής Υπηρεσίας 


του ΚΑΠΗ, όπως αυτός έχειεγκριθεί με την αριθ. 6343/88 
απόφαση του Νομάρχη Δυτ. Αττικής και έχει δημοσιευτεί 
στο ΦΕΚ 340/Τ.Β/6.6.88. 

Με την τροποποίηση του παρόντος Οργανισμού δημι- 
ουργείται μία (1) θέση κλάδου ΤΕ6 Επισκεπτριών αδελ¬ 
φών. 

Ακροτελεύτιο άρθρο 
Κάλυψη δαπάνης 

Από ας διατάξεις αυτής της απόφασης προκαλείται δα¬ 
πάνη σε βάρος του προύπολογισμού του ΚΑΠΗ το ύψος 
της οποίας θα ανέρχεται στο ποσόν των 2.800.000 δρχ. 
για το έτος 1999, καθώς και για τα επόμενα οικονομικά έ¬ 
τη σε βάρος του κωδικού 05-111.1 «Αποδοχές τακτικών υ¬ 
παλλήλων» σε περίπτωση που καλυφθεί η θέση ΤΕ6 Επι- 
σκεπτριών αδελφών που προβλέφθηκε με την τροποποί¬ 
ηση· 

Η παρούσα απόφαση να δημοσιευθει στην Εφημερίδα 
της Κυβερνήσεως. 

Αθήνα, 10 Μαρτίου 1999 

Με εντολή Γεν. Γρ. Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 
-♦- 

Αριθ. 2900 ( 4 ) 

Σύσταση Νομικού Προσώπου Δημοσίου Δικαίου με την ε¬ 
πωνυμία «Αθλητικός Οργανισμός Νεολαίας και Άθλη¬ 
σης Δήμου Αγίου Δημητρίου». 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 203 του Δ.Κ.Κ. με την επω¬ 
νυμία «Αθλητικός Οργανισμός Νεολαίας και Άθλησης Δή¬ 
μου Αγίου Δημητρίου». 

2. Σκοπός του Ν.Π. είναι: 

α) Η προαγωγή και ανάπτυξη της σωματικής, πνευματι¬ 
κή, ηθικής και αισθητικής αγωγής των κατοίκων και ιδιαί¬ 
τερα των νέων της περιφέρειας του Δήμου Αγ. Δημητρί¬ 
ου. 

β) Η επιστημονική αντιμετώπιση των ειδικών προβλημά¬ 
των επικοινωνίας και σχέσεων των μελών των οικογενειών 
και ειδικώτερα των σχέσεων γονέων - παιδιών. 

γ) Η δημιουργική απασχόληση, η άθληση και η ψυχα¬ 
γωγία των κατοίκων της πόλης, και ιδίως των νέων κυρίως 
στον ελεύθερο χρόνο τους. Η ενθάρυνση της ανώτατης 
συνεργασίας, της αυτενέργειας, της πρωτοβουλίας και 
της ενεργητικής συμμετοχής στα προγράμματα του Δή¬ 
μου που τους αφορούν. 

δ) Η καλλιέργεια των σωματικών και πνευματικών ικα¬ 
νοτήτων των νέων, η καλλιέργεια φίλαθλου συναγωνιστι- 
κού πνεύματος, μακρυά από φανατισμούς, ανταγωνι¬ 
σμούς και κερδοσκοπικούς στόχους και η κοινωνικοποίη¬ 
ση των συμπολιτών μας. 

ε) Η φροντίδα για την δημιουργία και λειτουργία αθλη¬ 
τικών χώρων και γυμναστηρίων, χώρων αθλοπαιδιών και 
γυμναστικής, έτσι που να καλύπτονται οι αυξημένες ανά¬ 
γκες για άθληση των συμπολιτών μας και ιδιαίτερατων νέ¬ 
ων. 

στ) Η ανάπτυξη του μαζικού αθλητισμού, για να καλυ¬ 
φθούν οι ανάγκες κατα ηλικία, ενδιαφέροντα κ.λ.π. 
ζ) Συνεργασία με όλους τους φορείς (Κρατικούς, Αθλη- 

τικούς, Συλλόγους, Ενώσεις κ.λ,π.) και αθλητικούς παρά¬ 
γοντες, για την από κοινού προώθηση και αντιμετώπιση 
δύσκολων προβλημάτων της σύγχρονης νεολαίας (αντι¬ 
μετώπιση της μάστιγας των ναρκωτικών κ.λ,π.) 

η) Η μελέτη των τρόπων και μέσων προσαγωγής των 
παιδιών και των νέων στο κοινωνικό σύνολο, ως συνειδη¬ 
τοί και ενεργητικοί δημοκρατικοί πολίτες. 

(ΤΟΜΕΙΣ ΥΛΟΠΟΙΗΣΗΣ ΤΩΝ ΣΚΟΠΩΝ) 

Οι παραπάνω σκοποί (άρθρο 2), για την καλύτερη 
πραγμάτωσή τους, κατατάσσονται στους εξής βασικούς 
τομείς: 

α) ΔΙΟΙΚΗΤΙΚΟΣ ΚΑΙ ΔΙΑΧΕΙΡΙΣΤΙΚΟΣ 
Ο εν λόγω τομέας, θα εξυπηρετεί την διοικητική και οι¬ 
κονομική λειτουργία του Αθλητικού Οργανισμού Δήμου 
Αγίου Δημητρίου. 

β) ΔΗΜΙΟΥΡΓΙΑΣ ΑΘΛΗΤΙΚΩΝ ΧΩΡΩΝ 
Ο τομέας αυτός θα έχει την ευθύνη της δημιουργίας 
των πάσης φύσεως αθλητικών χώρων (Αθλητικά Κέντρα, 
Γυμναστήρια, Εργομετρικές και Αθλητιατρικές μονάδες 
κ.λ,π.) και εγκαταστάσεων, 
γ) ΛΕΙΤΟΥΡΓΙΑΣ ΑΘΛΗΤΙΚΩΝ ΧΩΡΩΝ 
Θα έχει την ευθύνη της οργάνωσης και σωστής λει¬ 
τουργίας όλων των αθλητικών χώρων και εγκαταστάσε¬ 
ων, έτσι που να καλύπτονται οι αυξημένες ανάγκες άθλη¬ 
σης των δημοτών. 

δ) ΟΡΓΑΝΩΣΗΣ ΑΘΛΗΤΙΚΩΝ ΕΚΔΗΛΩΣΕΩΝ 
Ο Τομέας αυτός θα έχει την ευθύνη της διοργάνωσης, 
σε συνεργασία με φορείς κρατικούς, αθλητικούς, ενώ¬ 
σεις, συνοικιακά συμβούλια κ.λ,π., ποικίλου περιεχομέ¬ 
νου αθλητικές εκδηλώσεις και συναντήσεις, σε επίπεδο 
τοπικό, εθνικό και διεθνές, 
ε) ΔΗΜΟΣΙΩΝ ΣΧΕΣΕΩΝ 

θα έχει την ευθύνη της ανάπτυξης συνεργασίας με ό¬ 
λους τους φορείς και παράγοντες και της παρέμβασης 
στα αθλητικά ζητήματα, βοηθώντας την ενεργοποίηση 
περισσοτέρων αθλητών, γυμναστών, συμπολιτών. Θα συ¬ 
νεργάζεται με διάφορες επιτροπές, οι οποίες θα δημι- 
ουργηθούν κατά τομείς. Θα ενημερώνει τους συμπολίτες 
μας, με διαλέξεις, συζητήσεις, προβολές κ.λ,π σε θέματα 
αθλητισμού. Θα βοηθήσει για την δημιουργία φίλαθλου 
πνεύματος, καλλιεργώντας την αθλητική ιδέα και τα ιδα¬ 
νικά της ειρήνης μέσω αθλητισμού. 

4. Πόροι του Νομικού Προσώπου είναι: 

α) Η ετήσια επιχορηγήση του Δήμου Αγίου Δημητρίου 
1.000.000 δρχ. 

β) Οι τυχόν επιχορηγήσεις από το Κράτος, 
γ) Κάθε είδους εισφορές, δωρεές, κληρονομιές, κλη¬ 
ροδοσίες, συνδρομές πολιτών, οργανισμών, σωματείων 
κ.λ,π. 

δ) Εισπράξεις από το αντίτιμο τυχόν παρεχομένων 
πραγμάτων ή υπηρεσιών ή δικαιωμάτων χρήσης, 
ε) Πρόσοδοι από την περιουσία του. 
στ) Έσοδα από παραχώρηση της χρήσης αθλητικών 
χώρων και εγκαταστάσεων, 
ζ) Κάθε άλλη νόμιμη πρόσοδος. 

5. Περιουσιακά στοιχεία: 

Στη διαδικασία του Νομικού Προσώπου του Δήμου Αγ. 
Δημητρίου θα περιέλθει η χρήση και διαχείριση όλων των 
αθλητικών χώρων και εγκαταστάσεων της περιφέρειας 
Δήμου Αγ. Δημητρίου η κυριότητα δε θα παραμείνει σ' αυ¬ 
τόν. 

Το Νομικό Πρόσωπο δικαιούται, έχοντας το δικαίωμα 
χρήσης των παραπάνω χώρων,να παραχωρεί την χρήση 


τους και σε άλλα αθλητικά σωματεία κυρίως της πόλης 
και γενικότερα σε φορείς που έχουν σχέση με τον Αθλητι¬ 
σμό. 

Οι χώροι και λοιπές εγκαταστάσεις κυρίως είναι: 
α) Οι Αθλητικοί χώροι και εγκαταστάσεις, που υπάρ¬ 
χουν στις διάφορες συνοικίες της Πόλης (Γήπεδα ποδο¬ 
σφαίρου, Μπάσκετ, Βόλεϋ κ.λ,π), κυριότητας Δήμου Αγί¬ 
ου Δημητρίου. 

β) Οικοδομήματα εγκαταστάσεις και γενικά πάσης φύ¬ 
σεως κτίρια, που θα ανεγερθούν στους παραπάνω χώ¬ 
ρους. 

γ) Αθλητικοί χώροι και εγκαταστάσεις, οι οποίοι θα πα- 
ραχωρηθούν στον Δήμο Αγίου Δημητρίου από την Γ.Γ.Α. 

δ) Αθλητικοί χώροι και εγκαταστάσεις, που θα δημιουρ- 
γηθούν στο μέλλον σε δημοτικές εκτάσεις. 

ε) Εκτάσεις που έχει λήξει ο χρόνος παραχώρησής των 
από το Δήμο ή το Μισθωτήριο. 

6. Το Ν.Π. εκπροσωπείται στα Δικαστήρια και σε κάθε 
Αρχή από τον Πρόεδρο του Διοικητικού Συμβουλίου και 
σε περίπτωση απουσίας του ή κωλύματος από τον Αντι¬ 
πρόεδρο. 

7. Κάλυψη δαπάνης: Απάτην απόφαση αυτή προκαλεί- 
ται δαπάνη σε βάρος του προϋπολογισμού του Δήμου Α¬ 
γίου Δημητρίου ποσού 1.000.000 δρχ. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ιωάννινα, 8 Μαρτίου 1999 

Με εντολή Γεν. Γρ. Περιφέρειας 
Ο Αναπληρωτής Προϊστάμενος Δ/νσης 
ΧΡΗΣΤΟΣ ΤΣΙΑΤΟΥΡΑΣ 

-Φ- 

Αριθ. 2535 (5) 

Σύσταση στο Δήμο Παληοκάστρου Ν. Τρικάλων ίδιου Νο¬ 
μικού Προσώπου με την επωνυμία «ΚΕΝΤΡΟ ΑΝΟΙ¬ 
ΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ ΔΗΜΟΥ ΠΑΛΗΟ- 
ΚΑΣΤΡΟΥ ΔΗΜΟΤΙΚΟΥ ΔΙΑΜΕΡΙΣΜΑΤΟΣ ΠΑΛΑΙΟ- 
ΠΥΡΓΟΥ». 

Ο Δ/ΝΤΗΣ ΤΟΠ. ΑΥΤ/ΣΗΣ ΚΑΙ Δ/ΣΗΣ Ν. ΤΡΙΚΑΛΩΝ 
Έχοντας υπόψη: 

1. Τις διατάξεις Ν. 2503/97. 

2. Τις διατάξεις Ν. 2539/97. 

3. Τις διατάξεις του άρθρου 203 του Δημοτικού και Κοι¬ 
νοτικού Κώδικα (Π.Δ. 410/95). 

4. Την αριθμ. 2167/29.8.97 απόφαση του Γενικού Γραμ¬ 
ματέα Περιφέρειας Θεσσαλίας «Περί μεταβίβασης αρμο¬ 
διοτήτων στον διευθυντή Τοπικής Αυτοδικοίκησης και Δι¬ 
οίκηση». 

5. Την αριθμ.37/1999 απόφαση του Δημοτικού Συμβου¬ 
λίου του Παληοκάστρου. 

6. Τις διατάξεις του άρθρου 27 του Ν. 2081/92 και της ε¬ 
γκυκλίου 570/7.10.92 της Γραμματείας του Υπουργικού 
Συμβουλίου, αποφασίζουμε: 

1. Συνιστάται ίδιο Νομικό Πρόσωπο, με την επωνυμία 
«ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ ΔΗ¬ 
ΜΟΥ ΠΑΛΗΟΚΑΣΤΡΟΥ ΔΗΜΟΤΙΚΟΥ ΔΙΑΜΕΡΙΣΜΑΤΟΣ 
ΠΑΛΑΙΟΠΥΡΓΟΥ» στο Δήμο Παληοκάστρου του Νομού 
Τρικάλων. 

2. Σκοπός του Νομικού Προσώπου, που συστιστάται εί¬ 
ναι: 

α. Η πρόληψη βιολογικών και κοινωνικών προβλημάτων 

των ηλικιωμένων, ώστε να παραμείνουν αυτόνομα, ισότι¬ 
μα και ενεργά μέλη του κοινωνικού συνόλου. 

β) Η διαφώτιση των ειδικών φορέων σχετικά με τα προ¬ 
βλήματα και τις ανάγκες των ηλικωμένων. 
γ) Η έρευνα σχετικών θεμάτων με τους ηλικιωμένους, 
δ) Η παροχή ιατροκοινωνικής προστασίας στους ηλι¬ 
κιωμένους ώστε τα άτομα αυτά να παραμείνουν στην οι¬ 
κογένεια και στο Δήμο. 

3. Πόροι του Νομικού Προσώπου είναι: 

α) Η ετήσια επιχορηγήση του Δήμου ύψους 1.000.000 

δρχ- 

β) Η επιχορήγηση και κάθε άλλη παροχή του Κράτους 
είτε απ’ ευθείας προς το Νομικό Πρόσωπο είτε προς το 
Δήμο Παληοκάστρου για το Νομικό Πρόσωπο. 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ) Τα έσοδα από τη συμβολική χρηματική συμμετοχή 
των μελών που έχουν ανάγκη προστασίας. 

ε) Οι εισπράξεις από το αντίτιμο των πραγμάτων ή υπη¬ 
ρεσιών που παρέχονται από το Νομικό Πρόσωπο, 
στ) Προσόδοι από την ίδια αυτού περιουσία, 
ζ) Κάθε άλλη νόμιμη πρόσοδος. 

4. Το Νομικό Πρόσωπο (ΚΑΠΗ) έχει δική του σφραγίδα 
με τα στοιχεία κυκλικά ΕΛΛΗΝΙΚΗ ΔΗΜΟΚΡΑΤΙΑ και στον 
Εσωτερικό κύκλο «ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ Η¬ 
ΛΙΚΙΩΜΕΝΩΝ (ΚΑΠΗ)» και στο εσωτερικό απεικονίζει αν¬ 
δρόγυνο ηλικιωμένων στηριζόμενο σε βακτηρίες. 

5. Το Νομικό Πρόσωπο εκπροσωπείται στα δικαστήρια 
και σε κάθε άλλη αρχή από τον Πρόεδρο και όταν αυτός 
απουσιάζει ή κωλύεται από τον Αντιπρόεδρο. 

6. Χώρος στέγασης του Νομικού Προσώπου θα είναι οί¬ 
κημα του Δήμου ή σε μισθωμένο που θα ορίζεται με από¬ 
φαση του Δημοτικού Συμβουλίου. 

Από τις διατάξεις αυτής της απόφασης προκαλείται δα¬ 
πάνη σε βάρος του Νομικού Προσώπου, το ύψος της ο¬ 
ποίας δεν μπορεί να προσδιοριστεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Τρίκαλα, 5 Μαρτίου 1999 

Με εντολή Γ εν. Γ ραμματέα Περιφέρειας 
Ο Διευθυντής 
ΞΕΝ.ΕΞΑΡΧΟΣ 

-♦- 

Αριθ. 2353 (6) 

Συγχώνευση Νομικών Προσώπων του Δήμου Καλαμπά¬ 
κας Ν. Τρικάλων. 

Ο ΓΕΝ. ΓΡΑΜΜΑΤΕΑΣ ΠΕΡΙΦ. ΘΕΣΣΑΛΙΑΣ 

Έχοντας υπόψη: 

1. Τις διατάξεις Ν. 2503/97. 

2. Τις διατάξεις Ν. 2539/97. 

3. Τις διατάξεις του άρθρου 203 παρ. 6 του Π.Δ. 410 
(ΦΕΚΑ'231). 

4. Την αριθμ. 2167/29.8.97 απόφαση του Γενικού Γραμ¬ 
ματέα Περιφέρειας Θεσσαλίας «Περί μεταβίβασης αρμο¬ 
διοτήτων στον διευθυντή Τοπικής Αυτοδικοίκησης και Δι¬ 
οίκησης». 

5. Την αριθμ. 54/1999 απόφαση του Δημοτικού Συμβου¬ 
λίου Καλαμπάκας με την οποία εγκρίνει την συγχώνευση 
των Νομικών Προσώπων του Δήμου, Πολιτιστικός Οργα¬ 
νισμός και ΚΑΠΗ, σε ένα ενιαίο Νομικό πρόσωπο του Δή¬ 


μου Καλαμπάκας με την επωνυμία «ΠΟΛΙΤΙΣΤΙΚΟΣ ΟΡΓΑ- 
ΝΙΣΜΟΣ ΔΗΜΟΥ ΚΑΛΑΜΠΑΚΑΣ». 

6. Τις διατάξεις του άρθρου 29Α του Ν. 1185/85 το οποίο 
προστέθηκε με το άρθρο 27 του Ν. 2081/92 και την αριθμ. 
550/1/7.10.92 εγκύκλιο της Γραμματείας του Υπουργικού 
Συμβουλίου. 

7. Τους φακέλλουςτων Νομικών Προσώπων, αποφασί¬ 
ζουμε: 

1. Τη συγχώνευση των Νομικών Προσώπων του Δήμου 
Καλαμπάκας, Πολιτιστικός Οργανισμός και ΚΑΠΗ, σε ενι¬ 
αίο Νομικό πρόσωπο με την επωνυμία «ΠΟΛΙΤΙΣΤΙΚΟΣ 
ΟΡΓΑΝΙΣΜΟΣ ΔΗΜΟΥ ΚΑΛΑΜΠΑΚΑΣ» (Ν.Π.Δ.Δ.) 

2. Από τη δημοσίευση της απόφασης αυτής στην Εφη¬ 
μερίδα της Κυβερνήσεως το νέο Νομικό Πρόσωπο υπο¬ 
καθίσταται αυτοδικαίως και χωρίς άλλη διατύπωση σε ό¬ 
λα εν γένει τα δικαιώματα και τις υποχρεώσεις των συγ- 
χωνευθέντων Νομικών Προσώπων εξομοιούμενο με 
καθολικό διάδοχο. 

3. Οι θέσεις του προσωπικού που υπηρετεί στα παρα¬ 
πάνω συγχωνευθέντα Νομικά Πρόσωπα μεταφέρονται 
αυτοδικαίως στο νέο Νομικό Πρόσωπο «ΠΟΛΙΤΙΣΤΙΚΟΣ 
ΟΡΓΑΝΙΣΜΟΣ ΔΗΜΟΥ ΚΑΛΑΜΠΑΚΑΣ». Στις θέσεις αυ¬ 
τές με απόφαση του Διοικητικού Συμβουλίου εντάσσεται 
το προσωπικό με την ίδια σχέση με την οποία υπηρετού¬ 
σε στα συγχωνευόμενα Νομικά Πρόσωπα. 

4. Τυχόν εκκρεμείς δίκες συνεχίζονται από το ανωτέρω 
νέο Νομικό Πρόσωπο χωρίς καμία ειδικότερη διατύπωση 
για τη συνέχιση από αυτό. 

5. Σε βάρος του Νομικού Προσώπου «ΠΟΛΙΤΙΣΤΙΚΟΣ 
ΟΡΓΑΝΙΣΜΟΣ ΔΗΜΟΥ ΚΑΛΑΜΠΑΚΑΣ» προκαλείται δα¬ 
πάνη το ύψος της οποίας δεν μπορεί να προσδιορισθεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Τρίκαλα, 5 Μαρτίου 1999 

Με εντολή Γ εν. Γ ραμματέα Περιφέρειας 
Ο Διευθυντής 
ΞΕΝ.ΕΞΑΡΧΟΣ 

-Φ- 

Αριθ. 1232111 (7) 

Σύσταση Νομικού Προσώπου στο Δήμο Πορταριάς Ν. 
Μαγνησίας με την επωνυμία «Τουρισμού» Δήμου Πορ- 
ταριάς. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 203 του ΔΠ. Δ/τος 410/95 
(Δημοτικός και Κοινοτικός Κώδικας). 

2. Τις διατάξεις του Ν. 2503/97 (περί διοίκησης, οργά¬ 
νωσης στελέχωσης της Περιφέρειας, ρύθμιση θεμάτων 
για την Τοπ. Αυτ/ση κ.α. διατάξεις). 

3. Την αριθ. 42/99 απόφαση του Δημοτικού Συμβουλίου 
Πορταριάς, αποφασίζουμε: 

ΑΡΘΡΟ 1 

Συνίσταται Νομικό Πρόσωπο σύμφωνα με τις διατάξεις 
του άρθρου 203 του Δ.Κ.Κ. όπως αυτό έχει τροποποιηθεί 
και ισχύει με τα άρθρα 11 και 26 του Ν. 2130/93 και τις πα- 
ραγ. 12,13του άρθρου 2 του Ν. 2307/95 με την επωνυμία 
«Τουρισμού» του Δήμου Πορταριάς. 

ΑΡΘΡΟ 2 

Για την στέγαση του Νομικού Προσώπου ο Δήμος δια¬ 
θέτει ιδιόκτητο οίκημα. 

ΑΡΘΡΟ 3 

Σκοπός του Νομικού Προσώπου είναι: 

Η προβολή ανάδειξη και αξιοποίηση των τουριστικών α¬ 
ξιοθέατων της περιοχής μέσα στα πλαίσια της γενικότε¬ 
ρης ανάπτυξης και Τουριστικής Προβολής του Δήμου. 

ΑΡΘΡΟ 4 

Το συνιστώμενο Νομικό Πρόσωπο θα διοικείται, από 
7μελές Συμβούλιο, σύμφωνα με το άρθρο 203 του Δ.Κ.Κ. 
που αποτελείται: 

α. Από έναν Δημοτικό Σύμβουλο, ως Πρόεδρο, 
β. Από έναν Δημοτικό Σύμβουλο, 
γ. Από τρεις επιχειρηματίες, 
δ. Από έναν Τοπικό Σύμβουλο, 
ε. Από μία Δημότισσα. 

Το Διοικητικό Συμβούλιο εκλέγει ένα εκ των μελών του 
ως Αντιπρόεδρο. 

Η θητεία του Διοικητικού Συμβουλίου ακολουθεί την θη¬ 
τεία του Δημοτικού Συμβουλίου. 

Το Νομικό Πρόσωπο εκπροσωπείται ενώπιον των δικα¬ 
στηρίων και πόσης αρχής από τον Πρόεδρο του Νομικού 
Προσώπου και όταν αυτός απουσιάζει ή κωλύεται από τον 
Αντιπρόεδρο. 

ΑΡΘΡΟ 5 

Οι πόροι του Νομικού Προσώπου είναι: 

1. Επιχορηγήσεις του Δήμου (ή άλλου φυσικού ή νομι¬ 
κού προσώπου). 

2. Επιχορηγήσεις από φορείς του κράτους. 

3. Πάσης φύσεως δωρεές (π.χ. που μεταβιβάζονται στο 
Ν.Π.). 

ΑΡΘΡΟ 6 

Τα θέματα τα σχετικά με την πρόσκληση των μελών του 
Νομικού Προσώπου σε συνεδρίαση, την απαιτούμενη για 
την λήψη αποφάσεως πλειοψηφία, τον έλεγχο και την ε- 
κτελεστικότητατων αποφάσεώντου, ρυθμίζονται με ανά¬ 
λογη εφαρμογή των σχετικών διατάξεων που αφορούν το 
Δημοτικό Συμβούλιο. 

Επί των αποφάσεων προϋπολογισμού, απολογισμού 
του Οργανισμού της Εσωτερικής Υπηρεσίας, για την εκ¬ 
ποίηση ή ανταλλαγή ακινήτων ή επιβάρυνσης με εμπράγ¬ 
ματα δικαιώματα της αποδοχής δωρεών, κληρονομιών ή 
κληροδοσιών και της συνομολογήσεως δανείων, απαιτεί¬ 
ται και σύμφωνος γνώμη του Δημοτικού Συμβουλίου. 

Το Συμβούλιο οφείλει να αποφανθεί και να υποβάλλει 
την απόφασή του στον Περ. Δ/ντή βάση των διατάξεων 
του 2240/94. 

ΑΡΘΡΟ 7 

Οι διατάξεις που ισχύουν για τους Δήμους και αφορούν 
τον Οργανισμό της Εσωτερικής Υπηρεσίας, τον προϋπο¬ 
λογισμό το οικονομικό έτος τον απολογισμό την ταμιακή 
υπηρεσία, τη διαχείριση, τα δάνεια και την περιουσία, ε¬ 
φαρμόζονται και στο νομικό αυτό πρόσωπο. Η εκτέλεση 
έργων και η προμήθεια πραγμάτων, από το Νομικό αυτό 
πρόσωπο, γίνονται σύμφωνα με τις διατάξεις που ισχύουν 
κάθε φορά για εκτέλεση έργων για την προμήθεια πραγ¬ 
μάτων από το Δήμο. 

ΑΡΘΡΟ 8 

Το Νομικό Πρόσωπο καταργείται, με τον τρόπο κατά 


τον οποίο συστήθηκε, η δε περιουσία του περιέρχεται στο 
Δήμο. 

ΑΡΘΡΟ 9 

Κάθε άλλη λεπτομέρεια που δεν προβλέπεται από την 
συστατική πράξη και τον παρόντα οργανισμό ρυθμίζεται 
με απόφαση του Δημοτικού Συμβουλίου ύστερα από αι¬ 
τιολογημένη πρόταση του Δ.Σ. και στηριζόμενη στο Νόμο. 

ΑΡΘΡΟ 10 

Ο Δήμος θα εγγράφει στον προϋπολογισμό και θα απο¬ 
δίδει κατ’ έτος από τα τακτικά έσοδα το ποσόν των 50.000 
για τις ανάγκες λειτουργίας του εν λόγω Νομικού Προ¬ 
σώπου. 

Με την παρούσα απόφαση προκαλείται δαπάνη εις βά¬ 
ρος του προϋπολογισμού του Δήμου έτους 1999 ποσού 
ύψους 50.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 1 Μαρτίου 1999 
Με εντολή Γ εν. Γ ραμματέα Περιφέρειας 
Ο Διευθυντής 
ΑΘΑΝ. ΓΚΑΡΑΓΚΑΝΗΣ 

-♦- 

Αριθ. 123208 (8) 

Σύσταση Νομικού Προσώπου στο Δήμο Πορταριάς Ν. Μα¬ 
γνησίας με την επωνυμία «Αγροτικής Ανάπτυξης - Κα¬ 
τάρτισης Επιμόρφωσης Αγροτών» Δήμου Πορταριάς. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις του άρθρου 203 του ΔΠ. Δ/τος 410/95 
(Δημοτικός και Κοινοτικός Κώδικας). 

2. Τις διατάξεις του Ν. 2503/97 (περί διοίκησης, οργά¬ 
νωσης στελέχωσης της Περιφέρειας, ρύθμιση θεμάτων 
για την Τοπ. Αυτ/ση κ.α. διατάξεις). 

3. Την αριθ. 40/99 απόφαση του Δημοτικού Συμβουλίου 
Πορταριάς, αποφασίζουμε: 

ΑΡΘΡΟ 1 

Συνίσταται Νομικό Πρόσωπο σύμφωνα με τις διατάξεις 
του άρθρου 203 του Δ.Κ.Κ. όπως αυτό έχει τροποποιηθεί 
και ισχύει μετά άρθρα 11 και 26 του Ν. 2130/93 και τις πα- 
ραγ. 12,13 του άρθρου 2 του Ν. 2307/95 με την επωνυμία 
«Αγροτικής Ανάπτυξης - Κατάρτισης Επιμόρφωσης Α¬ 
γροτών» του Δήμου Πορταριάς. 

ΑΡΘΡΟ 2 

Για την στέγαση του Νομικού Προσώπου ο Δήμος δια¬ 
θέτει ιδιόκτητο οίκημα. 

ΑΡΘΡΟ 3 

Σκοπός του Νομικού Προσώπου είναι: 

«η αγροτικής Ανάπτυξη της περιοχής προσαρμοσμένη 
στις σύγχρονες απαιτήσεις και η επιμόρφωση, υποστήρι¬ 
ξη των αγροτών». 

ΑΡΘΡΟ 4 

Το συνιστώμενο Νομικό Πρόσωπο θα διοικείται, από 
7μελές Συμβούλιο, σύμφωνα με το άρθρο 203 του Δ.Κ.Κ. 
που αποτελείται: 

α. Από έναν Δημοτικό Σύμβουλο, ως Πρόεδρο, 
β. Από δυο Τοπικούς Συμβούλους. 

γ. Από τέσσερις Δημότες. 

Τα μέλη του Διοικητικού Συμβουλίου ορίζονται με από¬ 
φαση του Δημοτικού Συμβουλίου. Το Διοικητικό Συμβού¬ 
λιο εκλέγει ένα εκ των μελών του ως Αντιπρόεδρο. 

Η θητεία του Διοικητικού Συμβουλίου ακολουθεί την θη¬ 
τεία του Δημοτικού Συμβουλίου. 

Το Νομικό Πρόσωπο εκπροσωπείται ενώπιον των δικα¬ 
στηρίων και πόσης αρχής από τον Πρόεδρο του Νομικού 
Προσώπου και όταν αυτός απουσιάζει ή κωλύεται από τον 
Αντιπρόεδρο. 

ΑΡΘΡΟ 5 

Οι πόροι του Νομικού Προσώπου είναι: 

1. Επιχορηγήσεις του Δήμου (ή άλλου φυσικού ή νομι¬ 
κού προσώπου). 

2. Επιχορηγήσεις από φορείς του κράτους. 

3. Πάσης φύσεως δωρεές (π.χ. που μεταβιβάζονται στο 
Ν.Π.). 

ΑΡΘΡΟ 6 

Τα θέματα τα σχετικά με την πρόσκληση των μελών του 
Νομικού Προσώπου σε συνεδρίαση, την απαιτούμενη για 
την λήψη αποφάσεως πλειοψηφία, τον έλεγχο και την ε- 
κτελεστικότητα των αποφάσεών του, ρυθμίζονται με ανά¬ 
λογη εφαρμογή των σχετικών διατάξεων που αφορούν το 
Δημοτικό Συμβούλιο. 

Επί των αποφάσεων προϋπολογισμού, απολογισμού 
του Οργανισμού της Εσωτερικής Υπηρεσίας, για την εκ¬ 
ποίηση ή ανταλλαγή ακινήτων ή επιβάρυνσης με εμπράγ¬ 
ματα δικαιώματα της αποδοχής δωρεών, κληρονομιών ή 
κληροδοσιών και της συνομολογήσεως δανείων, απαιτεί¬ 
ται και σύμφωνος γνώμη του Δημοτικού Συμβουλίου. 

Το Συμβούλιο οφείλει να αποφανθεί και να υποβάλλει 
την απόφασή του στον Περ. Δ/ντή βάση των διατάξεων 
του 2240/94. 

ΑΡΘΡΟ 7 

Οι διατάξεις που ισχύουν για τους Δήμους και αφορούν 
τον Οργανισμό της Εσωτερικής Υπηρεσίας, τον προϋπο¬ 
λογισμό το οικονομικό έτος τον απολογισμό την ταμιακή 
υπηρεσία, τη διαχείριση, τα δάνεια και την περιουσία, ε¬ 
φαρμόζονται και στο νομικό αυτό πρόσωπο. Η εκτέλεση 
έργων και η προμήθεια πραγμάτων, από το Νομικό αυτό 
πρόσωπο, γίνονται σύμφωνα με τις διατάξεις που ισχύουν 
κάθε φορά για εκτέλεση έργων για την προμήθεια πραγ¬ 
μάτων από το Δήμο. 

ΑΡΘΡΟ 8 

Το Νομικό Πρόσωπο καταργείται, με τον τρόπο κατά 
τον οποίο συστήθηκε, η δε περιουσία του περιέρχεται στο 
Δήμο. 

ΑΡΘΡΟ9 

Κάθε άλλη λεπτομέρεια που δεν προβλέπεται από την 
συστατική πράξη και τον παρόντα οργανισμό ρυθμίζεται 
με απόφαση του Δημοτικού Συμβουλίου ύστερα από αι¬ 
τιολογημένη πρόταση του Δ.Σ. και στηριζόμενη στο Νό¬ 
μο. 

ΑΡΘΡΟ 10 

Ο Δήμος θα εγγράφει στον προϋπολογισμό και θα απο¬ 
δίδει κατ’ έτος από τα τακτικά έσοδα το ποσόντων 50.000 
για τις ανάγκες λειτουργίας του εν λόγω Νομικού Προ¬ 
σώπου. 


Με την παρούσα απόφαση προκαλείται δαπάνη εις βά¬ 
ρος του προϋπολογισμού του Δήμου έτους 1999 ποσού 
ύψους 50.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 1 Μαρτίου 1999 

Με εντολή Γ εν. Γ ραμματέα Περιφέρειας 
Ο Διευθυντής 
ΑΘΑΝ. ΓΚΑΡΑΓΚΑΝΗΣ 

-Φ- 

Αριθ. 13946 (9) 

Σύσταση στο Δήμο Λέρου Δημοτικής Επιχείρησης Πολι¬ 
τιστικής Ανάπτυξης Δήμου Λέρου. 

Ο ΓΕΝ. ΓΡΑΜΜΑΤΕΑΣ ΠΕΡΙΦ. ΝΟΤΙΟΥ ΑΙΓΑΙΟΥ 

Έχοντας υπόψη: 

1. Το άρθρο 1 του Ν. 2647/98. 

2. Το άρθρο 277 του Π.Δ. 410/95 (ΔΚΚ). 

3. Την Οικονομοτεχνική μελέτη. 

4. Την αριθμ. 18/97 απόφαση του Δημοτικού Συμβουλί¬ 
ου Λέρου, αποφασίζουμε: 

1) Εγκρίνουμε την σύσταση της Δημοτικής Επιχείρησης 
Πολιτιστικής Ανάπτυξης Δήμου Λέρου. 

2) Έδρα της Επιχείρησης ορίζεται το Δημοτικό Ξενοδο¬ 
χείο Λέρος. 

3) Η Διοίκηση της Επιχείρησης θα είναι επταμελής και 
θα ακολουθεί την Δημαρχιακή περίοδο (4 έτη). 

4) Η διάρκεια της επιχείρησης θα είναι 20 έτη. 

5) Περιουσία της επιχείρησης αποτελούν τα πράγματα 
του γραφειακού εξοπλισμού. 

6) Αρχικό κεφάλαιο της Επιχείρησης θα είναι το ποσό 
των 10.000.000 δρχ. που θα καταβάλει ο Δήμος Λέρου. 

7) Σκοπός της επιχείρησης είναι: 

1. Να δημιουργήσει και διαχειρίζεται το Δημοτικό Ω¬ 
δείο. 

2. Να οργανώσει και διαχειρίζεται την Δημοτική χορω¬ 
δία. 

3. Να ιδρύσει τμήματα χορωδίας, εκμάθησης παραδο¬ 
σιακών οργάνων και νησιώτικου τραγουδιού, εκμάθησης 
πιάνου, βιολού, κλασσικής κιθάρας και πνευστών. 

4. Να εντάξει την μέχρι σήμερα Δημοτική Φιλαρμονική 
στο υπό ίδρυση Δημοτικό Ωδείο. 

5. Να οργανώσει πολιτιστικές και ψυχαγωγικές εκδηλώ¬ 
σεις σε τοπικό και πανελλήνιο επίπεδο. 

6. Να οργανώσει σεμινάρια μουσικολογικού περιεχομέ¬ 
νου. 

7. Να προβάλει την παράδοση και τον πολιτισμό. 

8. Να διαχειρίζεται το υπό αναστήλωση κινηματοθέα¬ 
τρο στο Λακκί και το αναψυκτήριο του. 

9. Να αναλαμβάνει γενικά αναθέσεις έργων από τον Δή¬ 
μο και άλλα φυσικά και Νομικά πρόσωπα που έχουν σχέ¬ 
ση με τους σκοπούς της επιχείρησης. 

10. Να συνεργάζεται με διάφορους φορείς και γενικά να 
προωθεί τον πολιτισμό και τις τέχνες με στόχο την τοπική 
ανάπτυξης. 

Η παρούσα προκαλεί δαπάνη εις βάρος του προϋπολο¬ 
γισμού του Δήμου Λέρου ύψους 10.000. 000 δρχ. στον 
ΚΑΕ 21.2.3. 

Στα επόμενα τέσσερα οικονομικά έτη δεν προκαλεί δα¬ 
πάνη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 21 Δεκεμβρίου 1999 

Με εντολή Γεν. Γραμματέα Περιφέρειας 
Ο Διευθυντής 
Ρ. ΡΙΖΟΠΟΥΛΟΣ 
-♦- 

Αριθ-1994 (10) 

Σύσταση στο Δήμο Δαφνουσίων Ν. Φθιώτιδας Νομικού 
Προσώπου με την επωνυμία «Λαογραφικό Μουσείο 
Δήμου Δαφνουσίων». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 203 του Π .Δ. 410/95 (ΔΚΚ). 

2. Τις διατάξεις του Ν. 2503/97. 

3. Την αριθμ. 23/1999 απόφαση του Δημοτικού Συμβου¬ 
λίου Δαφνουσίων με την οποία προτείνεται η σύσταση 
Νομικού Προσώπου με την επωνυμία «ΛΑΟΓΡΑΦΙΚΟ 
ΜΟΥΣΕΙΟ ΔΗΜΟΥ ΔΑΦΝΟΥΣΙΩΝ», αποφασίζουμε: 

Άρθρο Ιο 

Συνιστούμε Νομικό Πρόσωπο με την επωνυμία «Λαο- 
γραφικό Μουσείο Δήμου Δαφνουσίων» στο Δήμο Δαφ¬ 
νουσίων του Νομού Φθιώτιδας. 

Άρθρο 2ο 

Σκοπός του Νομικού αυτού Προσώπου είναι η εξεύρε¬ 
ση, η φύλαξη και η διατήρηση παντός είδους λαογραφι- 
κού υλικού που υπάρχει στις Λιβανάτες και στην ευρύτε¬ 
ρη περιοχή, η διατήρηση και η διαφύλαξη των παραδόσε¬ 
ων και των εθίμων του Δήμου Δαφνουσίων που διαθέτει 
πλείστα έθιμα και τέλος η προσπάθεια για τη διατήρηση 
και ανάπτυξη της οικοτεχνίας. 

Άρθρο 3ο 

Οι πόροι του Λαογραφικού Μουσείου του Δήμου Δαφ¬ 
νουσίων είναι: 

1) Η ετήσια επιχορήγηση του Δήμου Δαφνουσίων. 

2) Έσοδα από εισφορές, δωρεές, κληρονομιές, κληρο¬ 
δοσίες. 

3) Πρόσοδοι από την ίδια περιουσία. 

4) Εισπράξεις από το αντίτιμο των πραγμάτων ή υπηρε¬ 
σιών που παρέχονται από το Νομικό Πρόσωπο. 

5) Κάθε άλλη επιχορήγηση ή παροχή του Κράτους ή νό¬ 
μιμη πρόσοδος. 


Ακροτελεύτιο άρθρο 

Από τις διατάξεις της παραπάνω απόφασης, προκαλεί- 
ται δαπάνη σε βάρος του προϋπολογισμού του Δήμου πο¬ 
σού 300.000 δραχμών για το έτος 1999 καθώς και για τα 
επόμενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 8 Φεβρουάριου 1999 

Με εντολή Γ.Γ. Περιφέρειας 

Ο Διευθυντής 

ΠΑΝΑΓΙΩΤΗΣ ΜΠΟΝΑΚΗΣ 

-♦- 

Απόφ. 17/99 (11) 

Αύξηση του κεφαλαίου της Επιχείρησης με την ονομασία 
«Νομαρχιακό Κέντρο Καταπολέμησης Κουνουπιών 
Σερρών». 

ΝΟΜΑΡΧΙΑΚΗ ΑΥΤΟΔΙΟΙΚΗΣΗ ΣΕΡΡΩΝ 

Έχοντας υπόψη: 

1. Το άρθρο 21 του Ν. 2218/94. 

2. Την αριθμ. 115/96 απόφαση Ν.Σ. Σερρών «Σύσταση 
Εταιρείας Κοινής Ωφέλειας με την ονομασία Νομαρχιακό 
Κέντρο Καταπολέμησης Κουνουπιών Σερρών». 

3. Την εισήγηση του Προέδρου του Ν.Κ.Κ.Κ.Σ. Σερρών 
αναφορικά με την αύξηση του κεφαλαίου της Επιχείρη¬ 
σης, προκειμένου να ανταπεξέλθει αυτή στις υποχρεώ¬ 
σεις της. 

4. Το γεγονός ότι από την απόφαση αυτή προκαλείται 
δαπάνη σε βάρος του προϋπολογισμού της Ν.Α. Σερρών. 

δ.Τουπ’αριθ.7273/4.3.99έγγραφοτουΓεν. Γραμμ. Πε¬ 
ριφέρειας Κ. Μακεδονίας, με το οποίο αποφάνθηκε για τη 
νομιμότητα της 17/99 απόφασης του Ν.Σ. Σερρών, απο¬ 
φασίζει ομόφωνα: 

Αυξάνει το κεφάλαιο της Επιχείρησης κατά 25.000.000 
εκατ. δρχ. 

Από τις διατάξεις της απόφασης αυτής προκαλείται δα¬ 
πάνη σε βάρος της Ν.Α. Σερρών. 

Η δαπάνη αυτή των 25.000.000 εκατ. δρχ. θα αντιμετω¬ 
πιστεί από τις πιστώσεις της ΣΑΝΑ/1 έτους 1999 του το¬ 
μέα «Διάφορα» και του έργου - Συμμετοχή Ν.Α. σε συνι- 
στάμενα Ιδρύματα και λοιπά Ν.Π.Δ.Δ. ή Ι.Δ. μη κερδοσκο¬ 
πικού χαρακτήρα και επιχειρήσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 12 Μαρτίου 1999 

Ο Πρόεδρος 
ΔΗΜΗΤΡΙΟΣ ΣΑΒΒΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



